turjo4nis/wikipedia-bn-dump-20250701 huggingface dataset:
বাইয়্যিনাত

বাইয়্যিনাত () পাকিস্তানের জামিয়া উলুমুল ইসলামিয়া থেকে উর্দু ভাষায় প্রচারিত একটি মাসিক ইসলামি ম্যাগাজিন। আল বাইয়্যিনাত নামে এর আরবি সংস্করণও প্রকাশিত হয়। এটি পাকিস্তানে দেওবন্দি চিন্তাধারার প্রচার করে। ১৯৬২ সালের নভেম্বর থেকে এর প্রকাশনা শুরু হয়। এটি প্রকাশের উদ্দেশ্য ছিল ইসলামের ভিত্তি রক্ষা এবং বর্তমান সময়ে প্রচলিত ধর্মবিরোধী মতবাদ ও ধারণাসমূহ শনাক্ত করে তা খণ্ডন করা। এতে মূল মাদ্রাসার উলামাদের গৌরব করার পাশাপাশি, একদিকে শিয়া এবং কাদিয়ানিদের বিরুদ্ধে এবং অন্যদিকে পাকিস্তানের মূলধারার প্রথা, শিক্ষা এবং রাজনীতির বিরুদ্ধে নিবন্ধ প্রকাশিত হয়।

বর্ণনা 
ম্যাগাজিনটির প্রথম সম্পাদক আব্দুর রশিদ নোমানী। তিনি ১৯৬৩ সালের ডিসেম্বর পর্যন্ত দায়িত্ব পালন করেন। তারপর আমৃত্যু দায়িত্ব গ্রহণ করেন জামিয়া উলুমুল ইসলামিয়ার প্রতিষ্ঠাতা মুহাম্মদ ইউসুফ বিন্নুরী। তিনি এটি প্রকাশের জন্য শুবায়ে তাসনিফ নামে মাদ্রাসায় একটি বিভাগও প্রতিষ্ঠা করেন। প্রতি ইংরেজি মাসের ৭ তারিখ নতুন সংখ্যা বের হয়। প্রতিটি সংখ্যায় গড়ে ৫০ থেকে ৮০ পৃষ্ঠা থাকে। ব্যতিক্রম, মুহাম্মদ ইউসুফ বিন্নুরীর স্মরণসংখ্যা বের হয়েছিল প্রায় ৮০০ পৃষ্ঠায়। বিষয় অনুযায়ী নিবন্ধের ব্যপ্তি গড়ে ২ থেকে ১০ পৃষ্ঠা হয়।

প্রথমদিকে প্রচারিত কয়েকটি সংখ্যায় ধারাবাহিকভাবে ‘পারভেজ কাফির হে’ (পারভেজ একজন কাফের) শীর্ষক একটি বই প্রচার করা হয়। ম্যাগাজিনটির বিষয়বস্তুর মধ্যে রয়েছে ফিকহের নীতি অনুসারে নতুন আইনি সমস্যার সমাধান, কুরআনের ব্যাখ্যা, নবুয়তের ঐতিহ্য এবং হাদিসের উপর রচনার প্রচার। রয়েছে ধর্মতত্ত্ব, আধুনিক শিক্ষায় প্রশিক্ষিত ব্যক্তিদের ধর্মীয় নির্দেশনার জন্য বিভিন্ন থিম এবং বিষয়ের উপর প্রবন্ধ এবং সবশেষে প্রাচ্যবিদদের দ্বারা ইসলাম সম্পর্কে ছড়িয়ে পড়া বিভিন্ন ভ্রান্ত ধারণা ও ভুল বোঝাবুঝির বিশ্লেষণ ও সমালোচনা।

আরও দেখুন
 আদ দাঈ

তথ্যসূত্র

বহিঃসংযোগ
 বাইয়্যিনাত–এর মুহাম্মদ ইউসুফ বিন্নুরী সংখ্যা

পাকিস্তানের সংবাদপত্র
মাসিক ম্যাগাজিন
উর্দু ভাষার সংবাদপত্র
১৯৬২-এ প্রতিষ্ঠিত
উর্দু ভাষার ম্যাগাজিন
ইসলামি ম্যাগাজিন
দেওবন্দি ম্যাগাজিন
জামিয়া উলুমুল ইসলামিয়া
মাসিক গবেষণা পত্রিকা
ইন্ডিয়ানাপোলিস বিজনেস জার্নাল

ইন্ডিয়ানাপোলিস বিজনেস জার্নাল () মার্কিন যুক্তরাষ্ট্রের ইন্ডিয়ানাপোলিস হতে প্রকাশিত একটি সাপ্তাহিক সংবাদপত্র যা ইন্ডিয়ানার কেন্দ্রীয় অঞ্চলের ব্যবসার উপর প্রতিবেদন করে। এটি আইবিজে মিডিয়ার শীর্ষস্থানীয় প্রকাশনা। ১৯৮০ সালে মার্ক ভিটার্ট এবং জন বুরখার্ট সংবাদপত্রটির সূচনা করেছিলেন।
পত্রিকাটির প্রতিষ্ঠার পর কয়েকবার মালিকানা হাতবদল হয়। ১৯৮৬ সালে আমেরিকান সিটি বিজনেস জার্নাল, ১৯৮৮ সালে এমসিপি, ও পরবর্তীতে ১৯৯০ সালে মিকি মাউরার ও বব স্কোলস এটির মালিক হয়েছেন।
এটির অর্থনৈতিক কলামিস্টদের মধ্যে মর্টন মার্কাস এবং মাইকেল জে. হিকসের মত লেখক রয়েছেন।

তথ্যসূত্র

বহিঃসঙ্গযোগ 
 ইন্ডিয়ানাপলিস বিজনেস জার্নালের আনুষ্ঠানিক বাতায়ন

ইন্ডিয়ানার সংবাদপত্র
রাজকুমার ঠুকরাল

রাজকুমার ঠুকরাল, একজন ভারতীয় রাজনীতিবিদ এবং ভারতীয় জনতা পার্টির সদস্য। ঠুকরাল উধম সিং নগর জেলার রুদ্রপুর বিধানসভা কেন্দ্র থেকে উত্তরাখণ্ড বিধানসভার নির্বাচিত সদস্য।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
উত্তরাখণ্ডের ভারতীয় জনতা পার্টির রাজনীতিবিদ
উত্তরাখণ্ড বিধানসভার সদস্য ২০১৭-২০২২
কোষ-বিষাক্তকারক টি কোষ

কোষ-বিষাক্তকারক টি কোষ () এক ধরনের টি লসিকাকোষ (এক ধরনের শ্বেত রক্তকণিকা) যেটি কর্কটকোষ (ক্যান্সার কোষ), (বিশেষত ভাইরাস দ্বারা) সংক্রমিত কোষ কিংবা অন্য কোনওভাবে ক্ষতিগ্রস্ত দেহকোষগুলিকে ধ্বংস করে ফেলে। এটিকে কোষ-বিষাক্তকারক টি লসিকাকোষ (Cytotoxic T lymphocyte, সংক্ষেপে CTL সিটিএল), টি-ঘাতক কোষ (T-killer cell), ঘাতক টি কোষ (Killer T cell), কোষ-বিলয়কারক টি কোষ (Cytolytic T cell), সিডি৮+ টি-কোষ (CD8+ T-cell), ইত্যাদি নামেও ডাকা হয়।

অধিকাংশ কোষ-বিষাক্তকারক টি কোষ এমন কিছু টি-কোষ গ্রাহক (T-cell receptor, সংক্ষেপে TCR) তৈরি করে যেগুলি একটি বিশেষ প্রত্যুৎপাদককে চিনতে পারে। প্রত্যুৎপাদক (অ্যান্টিজেন) হল এমন একটি অণু যা দেহে অনাক্রম্য প্রতিক্রিয়া (প্রতিরক্ষামূলক প্রতিক্রিয়া) উদ্দীপ্ত করার সামর্থ্য রাখে। প্রায়শই কর্কটকোষ ও ভাইরাসগুলি থেকে এই প্রত্যুৎপাদকগুলি উৎপন্ন হয়। কোষের মধ্যে প্রত্যুৎপাদকগুলি ১ম শ্রেণীর এমএইচসি অণুগুলির সাথে আবদ্ধ থাকে এবং ১ম শ্রেণীর এমএইচসি অণুগুলি প্রত্যুৎপাদকগুলিকে কোষের পৃষ্ঠতলে বহন করে নিয়ে আসে, যেখানে টি কোষগুলি সেগুলি শনাক্ত করে। যদি টি কোষের টি-কোষ গ্রাহকটি ঐ বিশেষ প্রত্যুৎপাদকটির জন্য উপযুক্ত ধরনের হয়, তাহলে সেটি প্রত্যুৎপাদক-১ম শ্রেণীর এমএইচসি অণু সমবায়টির সাথে আবদ্ধ হয় এবং এরপর টি কোষটি সম্পূর্ণ দেহকোষটিকে ধ্বংস করে ফেলে। টি-কোষ গ্রাহককে ১ম শ্রেণীর এমএইচসি অণুর সাথে আবদ্ধ হতে হলে গ্রাহকটির সাথে সিডি৮ নামক একটি গ্লাইকোপ্রোটিন অণু উপস্থিত থাকতে হয়, যেটি ১ম শ্রেণীর এমএইচসি অণুটির অপরিবর্তনশীল অংশটির সাথে যুক্ত হয়। এ কারণে এই কোষ-বিষাক্তকারক টি কোষগুলিকে পরিপক্ব সিডি৮+ কোষ বলা হয়।

সিডি৮ গ্লাইকোপ্রোটিন এবং ১ম শ্রেণীর এমএইচসি অণুর মধ্যবর্তী আকর্ষণ কোষ-বিষাক্তকারক টি কোষ ও লক্ষ্য কোষটিকে প্রত্যুৎপাদক দ্বারা নির্দিষ্ট সক্রিয়করণের সময় পরস্পরের সাথে ঘনিষ্ঠভাবে আবদ্ধ করে রাখে। সিডি৮+ টি কোষগুলি সক্রিয় হবার পরে কোষ-বিষাক্তকারক টি কোষে পরিণত হয় এবং সাধারণত অনাক্রম্যতন্ত্রে এগুলির পূর্বনির্ধারিত কোষ-বিষাক্তকারক ভূমিকা থাকে। তবে সিডি৮+ টি কোষগুলির কিছু সাইটোকাইন (কোষীয় রাসায়নিক সংকেতবাহী পদার্থ) তৈরি করারও সামর্থ্য থাকে।

আরও দেখুন  

সিডি৪+ টি কোষ

তথ্যসূত্র

বহিঃসংযোগ 

T-cell Group - Cardiff University

টি কোষ
মানব কোষ
অনাক্রম্যতন্ত্র
অনাক্রম্যবিজ্ঞান
হামারা হিন্দুস্তান আওর উসকে ফাজায়েল

হামারা হিন্দুস্তান আওর উসকে ফাজায়েল () ভারত বিভাজনের কিছুকাল আগে ১৯৪১ সালে লিখিত হুসাইন আহমদ মাদানির ৩২ পৃষ্ঠার একটি প্রবন্ধ যেখানে তিনি হিন্দুস্তানের গুণাবলি তুলে ধরেছেন। ভারতের স্বাধীনতা আন্দোলনের সময় হিন্দু জাতীয়তাবাদীদের দাবি ছিল ভারত শুধুমাত্র হিন্দুদের জন্য পবিত্র, মুসলমানরা বহিরাগত এবং ভারতের সাথে মুসলমানদের কোনো সম্পর্ক ছিল না। মাদানি হিন্দু জাতীয়তাবাদীদের এই দাবিকে সরাসরি চ্যালেঞ্জ না করে তার বিপরীতে একটি ইসলামি দাবি তুলে ধরেন, যেখানে তিনি যুক্তি দেন, পৃথিবীর আদি পিতা আদম ভারতে অবতীর্ণ হয়েছিলেন, সে অনুযায়ী সকল মানুষ তার বংশধর এবং ভারত সকলের জন্য।

বর্ণনা 
হুসাইন আহমদ মাদানি এই গ্রন্থে আরবি সাহিত্যের একটি পুরানো ধারা, "ফাজায়েল" ব্যবহার করেছেন যেখানে লেখকরা বিভিন্ন দেশের গুণ বা যোগ্যতা তুলে ধরেন। তবে তিনি এটিকে ভারতীয় জাতির জন্য তৈরি করা ঐতিহাসিক "জীবনী" হিসেবে ব্যবহার করেছিলেন। হিন্দু জাতীয়তাবাদীরা জোর দিয়েছিলেন, ভারত একটি হিন্দু ভূমি, শুধুমাত্র হিন্দুদের জন্য পবিত্র এবং তথাকথিত বিদেশি মুসলমান এবং খ্রিস্টানদের জন্য নয়। ভারতের সাথে মুসলমানদের কোনো সম্পর্ক ছিল না। মাদানি এই যুক্তিকে সরাসরি চ্যালেঞ্জ করেননি; তিনি কেবল এর বিপরীতে একটি ইসলামি দাবি করেছিলেন। মাদানি এই ধারার পূর্ববর্তী লেখকদের উদ্ধৃতি দিয়ে নিম্নলিখিত বিষয়গুলি তুলে ধরেন,
 ভারত হল মুসলমানদের জন্য মক্কার পরে পৃথিবীর দ্বিতীয় পবিত্রতম স্থান, কারণ জান্নাত থেকে বহিষ্কারের পর আদম শ্রীলঙ্কার আদম চূড়ায় অবতরণ করেছিলেন।
 যেহেতু আদমকে ইসলামের নবী ঐতিহ্যের প্রতিষ্ঠাতা হিসেবে দেখা হয়, তাই ভারত ছিল এই ঐতিহ্য প্রকাশের প্রথম স্থান, প্রথম মসজিদ এবং প্রথম স্থান যেখান থেকে মক্কায় তীর্থযাত্রা করা হয়েছিল।
 ভারতে "মুহাম্মদের চিরন্তন আলো" আদমের মধ্যে প্রথম প্রকাশিত হয়েছিল।
 যেহেতু আদম ভারতে ছিলেন, সমস্ত মানুষ তার বংশধর। সবাই ভারতীয় যদিও "ভারতে বসবাসকারী বিভিন্ন সম্প্রদায়ের মধ্যে, শুধুমাত্র আদমের কারণে মুসলমানরা বৈধভাবে দাবি করতে পারে যে তারা এই ভূমির আদি বাসিন্দা।"

মাদানির চূড়ান্ত এবং তার জন্য অকাট্য যুক্তি ছিল, মুহাম্মদ (স.) তার মাতৃভূমিকে ভালোবাসতেন, তার ভারতীয় অনুসারীরা এর ব্যতিক্রম কমই করতে পারে। আধুনিক জাতীয়তাবাদের আনুগত্যের প্রতি মুসলমানদের সামাজিকীকরণ এবং অন্যান্য ভারতীয়দের তাদের গ্রহণ করতে উৎসাহিত করার জন্য মাদানির এই বক্তব্য ছিল। তার যুক্তির দুটি অংশ ছিল। একটি ফাজায়েল বা গুণাবলির দৃষ্টিকোণ থেকে। অপরটি তিনি মুসলমানদেরকে "ভারতের দাসত্বের বিরুদ্ধে প্রতিরোধ" বলে সম্মুখভাগে রাখেন। মাদানি যুক্তি দিয়েছিলেন যে, মুসলমানরা কেবল ব্রিটিশ বিরোধী ছিলেন না–বরং তারা সবচেয়ে বেশি ব্রিটিশ বিরোধী ছিলেন। মাদানি নির্মাণ করেছেন এমন অনাক্রম্যবাদী গল্প যা মুসলমানদেরকে প্রথম জাতীয়তাবাদী হিসেবে স্থান দিয়েছে। যেমনঃ ১৮০৩ সালে শাহ আবদুল আজিজের ফতোয়া, সৈয়দ আহমদ বেরলভির জিহাদ, সিপাহী বিদ্রোহ ১৮৫৭।

আরও দেখুন 
 হুসাইন আহমদ মাদানির গ্রন্থপঞ্জি

তথ্যসূত্র

বহিঃসংযোগ 
 হামারা হিন্দুস্তান আওর উসকে ফাজায়েল–এর মূল সংস্করণ

ইসলামি গ্রন্থ
দেওবন্দি সাহিত্য
১৯৪১-এর বই
হুসাইন আহমদ মাদানির বই
ইতিহাস বই
রাজনীতি বিষয়ক বই
উর্দু ভাষার বই
উর্দু সাহিত্য
ভারতে ইসলাম
ভারতীয় স্বাধীনতা আন্দোলনের সাহিত্য
উপাঞ্চল (অনাক্রম্যতন্ত্র)

মানব অনাক্রম্যতন্ত্রের আলোচনায় উপাঞ্চল বা প্রত্যুৎপাদকীয় নির্ধারক বলতে কোনও প্রত্যুৎপাদকের সেই প্রোটিন অংশটিকে বোঝায়, যে অংশটিকে অনাক্রম্যতন্ত্রের প্রতিরক্ষিকা, বি কোষ বা টি কোষগুলি শনাক্ত করতে পারে। প্রতিরক্ষিকাগুলি এই উপাঞ্চলটির সাথে আবদ্ধ হতে পারে। প্রতিরক্ষিকার যে অংশটি উপাঞ্চলের সাথে আবদ্ধ হয়, সেটিকে ঐ প্রতিরক্ষিকার পরাঞ্চল বলে। সাধারণত উপাঞ্চলগুলি বহির্জাত প্রত্যুৎপাদকের প্রোটিন অংশ হয়ে থাকে। তবে স্বতঃঅনাক্রম্য রোগের ক্ষেত্রে অনাক্রম্যতন্ত্রের কোষগুলি পোষকদেহের নিজস্ব কোষের প্রোটিনকেই ভুলবশত উপাঞ্চল হিসেবে শনাক্ত করতে পারে।

গাঠনিক কাঠামো ও পরাঞ্চলের সাথে আন্তঃক্রিয়ার উপর ভিত্তি করে প্রোটিন প্রত্যুৎপাদকগুলির উপাঞ্চলগুলিকে দুইটি শ্রেণীতে বিভক্ত করা হয়; এগুলি হল অনুরূপী উপাঞ্চল এবং রৈখিক উপাঞ্চল। অনুরূপী ও রৈখিক উপাঞ্চলগুলি
উপাঞ্চলগুলির ত্রিমাত্রিক অনুরূপিতা অনুযায়ী পরাঞ্চলের সাথে আন্তঃক্রিয়া সম্পাদন করে, যে ব্যাপারটি সংশ্লিষ্ট উপাঞ্চলের অবশিষ্টাংশসমূহের পৃষ্ঠতলীয় বৈশিষ্ট্যাবলি ও প্রত্যুৎপাদকের অন্যান্য খণ্ডসমূহের আকৃতি বা তৃতীয়-পর্যায়ের কাঠামো দ্বারা নির্ধারিত হয়। পরস্পর অসংলগ্ন অ্যামিনো অ্যাসিড অবশিষ্টাংশগুলির আন্তঃক্রিয়ার ফলে গৃহীত ত্রিমাত্রিক অনুরূপিতা দ্বারা অনুরূপী উপাঞ্চল গঠিত হয়। এর বিপরীতে, পরস্পর সংলগ্ন অ্যামিনো অ্যাসিড অবশিষ্টাংশগুলির আন্তঃক্রিয়ার ফলে গৃহীত ত্রিমাত্রিক অনুরূপিতা দ্বারা রৈখিক উপাঞ্চল গঠিত হয়। একটি রৈখিক উপাঞ্চল কেবলমাত্র সংশ্লিষ্ট অ্যামিনো অ্যাসিডগুলির প্রাথমিক কাঠামো দ্বারাই নির্ধারিত হয় না। ঐ ধরনের অ্যামিনো অ্যাসিড অবশিষ্টাংশগুলিকে অন্যান্য যে অবশিষ্টাংশগুলি ঘিরে থাকে, এবং অপেক্ষাকৃত দূরবর্তী অ্যামিনো অ্যাসিড অবশিষ্টাংশগুলিও উপাঞ্চলের ত্রিমাত্রিক উপরূপিতা গ্রহণের ক্ষমতাকে প্রভাবিত করে। ৯০% উপাঞ্চল অনুরূপী শ্রেণীর হয়ে থাকে।

পরিভাষা

আরও দেখুন 
 গুপ্তাঞ্চল

তথ্যসূত্র

বহিঃসংযোগ 
 Antibodies bind to conformational shapes on the surfaces of antigens (Janeway Immunobiology Section 3.8)
 Antigens can bind in pockets or grooves, or on extended surfaces in the binding sites of antibodies (Janeway Immunobiology Figure 3.8)

উপাঞ্চল পূর্বাভাস পদ্ধতিসমূহ

উপাঞ্চল উপাত্তাধারসমূহ 
 MHCBN: A database of MHC/TAP binder and T-cell epitopes
 Bcipep: A database of B-cell epitopes
 SYFPEITHI – First online database of T cell epitopes
 IEDB – Database of T and B cell epitopes with annotation of recognition context – NIH funded
 ANTIJEN – T and B cell epitope database at the Jenner institute, UK
 IMGT/3Dstructure-DB – Three-dimensional structures of B and T cell epitopes with annotation of IG and TR – IMGT, Montpellier, France
 SEDB: A Structural Epitope Database – Pondicheery University, DIT funded
রাজলক্ষী কমপ্লেক্স

রাজলক্ষী কমপ্লেক্স ঢাকার  উত্তরা উপশহরে অবস্থিত একটি বিপণিবিতান। এটি উত্তরার সর্বপ্রথম এবং প্রাচীনতম বিপণিবিতান। এই বিপণিবিতান বুধবার পুরো দিন এবং বৃহস্পতিবার অর্ধেক দিন বন্ধ থাকে।

অবস্থান 
রাজলক্ষী কমপ্লেক্স ঢাকার উপশহর উত্তরার ৩ নম্বর সেক্টরে ঢাকা-ময়মনসিংহ মহাসড়কের পশ্চিম পাশে অবস্থিত।

ইতিহাস 
রাজ্জাক উত্তরায় এই বিপণিবিতান ভবনটি প্রতিষ্ঠা করেন। এটি নির্মাণ করে রূপায়ন নামে একটি কোম্পানির মালিক আবদুল লতিফ ও মুখলেসুর রহমান নামক দুইজন ঠিকাদার। রাজলক্ষী কমপ্লেক্সের নির্মাণ কাজ ১৯৮৬ সালের মার্চ মাসে শুরু হয়। নির্মাণ কাজের শুরুতে উত্তরা ছিল জনবসতিহীন এলাকা। ১৯৯২ সালে এর নির্মাণকাজ সম্পন্ন হয়। প্রথমে কমপ্লেক্সটির তিন তলা পর্যন্ত নির্মাণ করা হয়। এরপর সোনালী ব্যাংক থেকে ঋণ নিয়ে ছয় তলার কাজ শেষ করা হয়।রাজ্জাক এই ভবনে একটি প্রেক্ষাগৃহ নির্মাণ করতে চেয়েছিলেন কিন্তু রাজউক অনুমতি দেয়নি। ভবনে বিসিকের একটি অডিটোরিয়াম ছিল। পরবর্তীতে রাজ্জাকের পরিবারও প্রেক্ষাগৃহ নির্মাণের জন্য সেটি নেওয়ার চেষ্টা করে।  নিকটে একটি স্কুল থাকায় অনুমতি দেওয়া হয়নি।

বৈশিষ্ট্য 
রাজলক্ষী কমপ্লেক্সের আয়তন ১২,৯৬০ বর্গফুট। এটি ছয়তলা ভবন। ভবনটি নিচে দোকান এবং উপরে নানাবিধ কার্যালয় স্থাপনের উপযোগী করে তৈরি করা হয়েছে।

২০১৮-এর অগ্নিকাণ্ড 
২২ নভেম্বর তারিখে রাজলক্ষী কমপ্লেক্সের পঞ্চম তলার একটি দোকানে আগুন লাগে। ফায়ার সার্ভিসের চারটি ইউনিট প্রায় এক ঘণ্টার চেষ্টায় আগুন নিয়ন্ত্রণে আনে। দ্রুত ব্যবস্থা নেওয়ার ফলে আশেপাশের দোকানগুলোর কোনো ক্ষতি হয়নি।

পাদটীকা

তথ্যসূত্র 

ঢাকার বিপণিবিতান
উত্তরা
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
১৯৯২-এ প্রতিষ্ঠিত বিপণিবিতান
বানো হারালু

বানো মেগোলহুসাউ হারালু একজন সাংবাদিক এবং একজন সংরক্ষণবাদী। তিনি দূরদর্শন, এনডিটিভি-তে কাজ করতেন এবং ইস্টার্ন মিরর-এর সম্পাদক ছিলেন। তিনি অসামান্য নারী গণমাধ্যমকর্মীর জন্য চামেলি দেবী জৈন পুরস্কার এবং নারী শক্তি পুরস্কারে ভূষিত হন। তিনি নাগাল্যান্ড বন্যপ্রাণী ও জীববৈচিত্র্য সংরক্ষণ ট্রাস্টের একজন পরিচালক।

তথ্যসূত্র 

জীবিত ব্যক্তি
নারী শক্তি পুরস্কার বিজয়ী
জন্মের বছর অনুপস্থিত (জীবিত ব্যক্তি)
ভারতীয় নারী সাংবাদিক
মার্বেল প্যালেস চিড়িয়াখানা

মার্বেল প্যালেস, ভারতের উত্তর কলকাতায় অবস্থিত একটি প্রাসাদতুল্য সুবৃহৎ অট্টালিকা, যা রাজা রাজেন্দ্র মল্লিক ১৮৩৫ সালে তৈরি করেছিলেন এবং এতে ইউরোপীয় ও ভারতীয় শিল্পী কর্তৃক তৈরিকৃত অনেক সুন্দর পশ্চিমা ভাস্কর্য, ভিক্টোরীয় আসবাবপত্র এবং চিত্রকর্ম রয়েছে। বড় বড় ঝাড়বাতি, ঘড়ি এবং রাজা ও রাণীদের আবক্ষ মূর্তি দিয়ে প্রাসাদের হলওয়েগুলি সজ্জিত। এটি মার্বেল দেয়াল ও মেঝে, প্রাচীন জিনিসপত্র, রুবেনসের আঁকা ছবি, কিউরিওস, মার্বেল মূর্তি, মেঝে থেকে ছাদের আয়না এবং বিরল পাখির সংগ্রহের জন্য বিখ্যাত। মার্বেল প্রাসাদে এখনও বসবাস করা হয়। প্রবেশ সীমাবদ্ধ এবং সরকারী পর্যটন অফিস থেকে অনুমতি নিতে হয়।

প্রাসাদের পাশে অবস্থিত মার্বেল প্যালেস চিড়িয়াখানা, যেটি ভারতের প্রথম চিড়িয়াখানা। এটা এখন প্রাথমিকভাবে ময়ূর, টোকান, মানিকজোড়, ও সারস সহ একটি পক্ষিশালা হিসেবে কাজ করছে।

তথ্যসূত্র

বহিঃসংযোগ 
 এর অফিসিয়াল ওয়েবসাইট: "সেন্ট্রাল জু অথরিটি অফ ইন্ডিয়া" (সিজেডএ), ভারত সরকার

১৮৫৪-এ ভারতে প্রতিষ্ঠিত
কলকাতার দর্শনীয় স্থান
কলকাতার ভবন ও স্থাপনা
পশ্চিমবঙ্গের চিড়িয়াখানা
উইকিউপাত্তে স্থানাঙ্ক আছে
১৮৫৪-এ প্রতিষ্ঠিত চিড়িয়াখানা
মুহাম্মদ মারহুন

মুহাম্মদ জসিম মুহাম্মদ আলি আব্দুল্লাহ মারহুন (, ; ১২ এপ্রিল ১৯৯৮; মুহাম্মদ মারহুন নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১৫–১৬ মৌসুমে, বাহরাইনী ফুটবল ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রিফফার হয়ে চার মৌসুম অতিবাহিত করার পর ২০১৯–২০ মৌসুমে তিনি চেক ক্লাব বোহেমিয়ান্স ১৯০৫-এ যোগদান করেছেন। ২০১৯–২০ মৌসুমে, তিনি বোহেমিয়ান্স ১৯০৫ হতে পুনরায় বাহরাইনী ক্লাব রিফফায় যোগদান করেছেন।

২০১৫ সালে, মারহুন বাহরাইন অনূর্ধ্ব-২০ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৮ ম্যাচে ১২টি গোল করেছেন।

প্রারম্ভিক জীবন
মুহাম্মদ জসিম মুহাম্মদ আলি আব্দুল্লাহ মারহুন ১৯৯৮ সালের ১২ই এপ্রিল তারিখে বাহরাইনের জিদহাফসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মারহুন বাহরাইন অনূর্ধ্ব-২০ এবং বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৮ সালের ৬ই সেপ্টেম্বর তারিখে, ২০ বছর, ৪ মাস ও ২৫ দিন বয়সে, বাম পায়ে ফুটবল খেলায় পারদর্শী মারহুন ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৮৭তম মিনিটে রক্ষণভাগের খেলোয়াড় আহমদ আলি জুমার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বাহরাইনের হয়ে অভিষেকের বছরে মারহুন সর্বমোট ৫ ম্যাচে ২টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৮-এ জন্ম
জীবিত ব্যক্তি
২০১৯ এএফসি এশিয়ান কাপের খেলোয়াড়
বাহরাইনের আন্তর্জাতিক ফুটবলার
বাহরাইনি ফুটবলার
রিফফা স্পোর্টস ক্লাবের খেলোয়াড়
বাহরাইনি প্রিমিয়ার লিগের খেলোয়াড়
২০১৮ এশিয়ান গেমসের ফুটবলার
ফুটবল মধ্যমাঠের খেলোয়াড়
২০২৩ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
টাটা স্টিল প্রাণিবিদ্যা উদ্যান

টাটা স্টিল জুলজিক্যাল পার্ক, ভারতের ঝাড়খণ্ড রাজ্যের জুবিলি পার্ক, জামশেদপুরের এক কোণে অবস্থিত।  এই চিড়িয়াখানাটি এর সাফারি পার্কের জন্য পরিচিত, যা পর্যটকদেরকে জঙ্গলযুক্ত এলাকা দিয়ে গাড়ি চালানোর অভিজ্ঞতা দেয়, যেখানে প্রাণীরা অবাধে বিচরণ করে। পর্যটকরা চিড়িয়াখানার প্রকৃতি শিক্ষা কেন্দ্রেও যেতে পারেন, যা চিড়িয়াখানার প্রাণীদের সম্পর্কে তথ্য দেয়। এই চিড়িয়াখানার অন্যান্য জিনিসগুলি হল জুবিলি লেকে নৌকায় যাত্রা করা এবং প্রকৃতিক পথ ধরে হাঁটা।

আরো দেখুন 

 পি অ্যান্ড এম হাই-টেক সিটি সেন্টার মল
 দলমা বন্যপ্রাণী অভয়ারণ্য

তথ্যসূত্র 

ঝাড়খণ্ড
ভারতের উদ্যান
ভারতের চিড়িয়াখানা
উইকিউপাত্তে স্থানাঙ্ক আছে
সার্থনা প্রাকৃতিক উদ্যান

সার্থনা প্রকৃতি উদ্যান হল একটি প্রাণিবিদ্যা উদ্যান, যা ভারতের গুজরাতের, সুরাটে অবস্থিত সুরাট পৌর কর্পোরেশনের মালিকানাধীন এবং পরিচালিত।

এটি রাজ্যের বৃহত্তম প্রাণিবিদ্যা উদ্যান এবং গুজরাটের প্রাচীনতম প্রাণিবিদ্যা উদ্যানগুলির মধ্যে একটি, উত্তর দিকে তাপ্তি নদী এবং সুরাত কামরেজ রোড এর দক্ষিণ দিকে ৮১ একর জুড়ে বিস্তৃত।

চিড়িয়াখানাটি ১৯৮৪ সালে প্রতিষ্ঠিত হয়েছিল, এটি দক্ষিণ গুজরাত অঞ্চলের প্রথম চিড়িয়াখানা এবং গুজরাটের প্রজনন কেন্দ্র। চিড়িয়াখানাটি সফলভাবে সিংহ, বেঙ্গল টাইগার, হিমালয় ভাল্লুক এবং সাদা ময়ূর প্রজনন করেছে।

আরো দেখুন 

 সুরাটের দর্শনীয় স্থানের তালিকা

তথ্যসূত্র

বহিঃসংযোগ 
 সুরাট মিউনিসিপ্যাল কর্পোরেশন 

ভারতের উদ্যান
ভারতের চিড়িয়াখানা
সুরাটের দর্শনীয় স্থান
গালফপোর্ট, মিসিসিপি

গালফপোর্ট রাজ্যের রাজধানী জ্যাকসনের পরে মিসিসিপির দ্বিতীয় বৃহত্তম শহর। বিলোক্সির পাশাপাশি, গালফপোর্ট হল হ্যারিসন কাউন্টির অন্য একটি কাউন্টি আসন ও মিসিসিপি রাজ্যের গালফপোর্ট-বিলোক্সি মহানগর পরিসংখ্যান অঞ্চলের দুটি প্রধান শহরের মধ্যে বৃহত্তম, যা মিসিসিপি রাজ্যের গালফপোর্ট–বিলোক্সি–পাসকাগুলা সম্মিলিত পরিসংখ্যান অঞ্চলের অন্তর্ভুক্ত। ২০১০ সালের আদমশুমারি অনুসারে, গালফপোর্ট শহরের মোট জনসংখ্যা ৬৭,৭৯৩ জন ছিল, ২০১৮ সালের হিসাবে মেট্রো অঞ্চলের জনসংখ্যা প্রায় ৪,০০,০০০ জন। এছাড়াও এটি মার্কিন নৌবাহিনীর আটলান্টিক ফ্লিট সিবি'র আবাসস্থল।

ইতিহাস

এই অঞ্চলটি হাজার হাজার বছর ধরে আদিবাসী সংস্কৃতির অন্তর্গত ছিল, যা চোক্টো ও এই এলাকার প্রথম ইউরোপীয় অভিযাত্রীদের মধ্যে ঐতিহাসিক সংঘর্ষের মধ্যে দিয়ে সমাপ্ত হয়েছিল। মার্কিন যুক্তরাষ্ট্র ১৮০৩ সালে লুইসিয়ানা ক্রয়ের সময় ফ্রান্সের কাছ থেকে অঞ্চলটি অধিগ্রহণ করার আগে, উপসাগরীয় উপকূল বরাবর ফরাসি উপনিবেশবাদীরা ১৮ শতকে বিলোক্সি ও মোবাইলের কাছাকাছি প্রতিষ্ঠা করেছিল। মার্কিন যুক্তরাষ্ট্র ১৮৩০ সালের ইন্ডিয়ান রিমুভাল অ্যাক্টের মাধ্যমে চোক্টো ও অন্যান্য উপজাতীয় ভূমির দাবিসমূহ নির্বাপিত করার জন্য চুক্তিসমূহ সম্পন্ন করে এবং সেগুলিকে ইন্ডিয়ান অঞ্চল তথা বর্তমান সময়ের ওকলাহোমাতে সরিয়ে দেয়। সেই সময়কালে, দক্ষিণ-পূর্বের পাঁচটি সভ্য উপজাতির মধ্যে অন্য চারটিকেও সরিয়ে দেওয়া হয়েছিল, যাতে শ্বেতাঙ্গ বসতি স্থাপনকারীরা জমিসমূহর অধিকার লাভ করতে সক্ষম হয় এবং সেগুলিকে কৃষি, বিশেষ করে তুলা চাষের জন্য বিকশিত করা যায়।

এই অবস্থানের নিকটবর্তী মিসিসিপি সিটি নামে পরিচিত একটি প্রাথমিক বসতি ১৮৫৮ সাল থেকে মিসিসিপির মানচিত্রে আবির্ভূত হয়। মিসিসিপি সিটি ১৮৪১ সাল থেকে ১৯০২ সাল পর্যন্ত হ্যারিসন কাউন্টির কাউন্টি আসন ছিল, কিন্তু এখন এটি পূর্ব গালফপোর্টের একটি শহরতলি।

ভূগোল

মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৬৪.২ বর্গ মাইল (১৬৬.৪ বর্গ কিমি), যার মধ্যে ৫৬.৯ বর্গ মাইল (১৪৭.৪ বর্গ কিলোমিটার) ভূমি ও ৭.৩ বর্গ মাইল (১৯.০ বর্গ কিলোমিটার) (১১.৪০%) জলভাগ রয়েছে।

জনসংখ্যা

২০২০ সালের আদমশুমারি

২০২০-এর মার্কিন যুক্তরাষ্ট্রের আদমশুমারি অনুসারে, শহরে ৭২,৯২৬ জন বাসিন্দার, ২৫,৫৫৯ জন বাড়ির মালিক ও ১৫,৫৮৪ টি পরিবার ছিল।

শীর্ষ নিয়োগকর্তারা
গাল্ফপোর্টের ২০১৪ ব্যাপক বার্ষিক আর্থিক প্রতিবেদন অনুসারে, শহরের শীর্ষ নিয়োগকর্তারা ছিলেন:

শিক্ষা

গালফপোর্ট শহরটির বিদ্যালয় শিক্ষা গালফপোর্ট বিদ্যালয় জেলা ও হ্যারিসন কাউন্টি বিদ্যালয় জেলা দ্বারা পরিবেশিত হয়। মিসিসিপি গাল্ফ কোস্ট কমিউনিটি কলেজের হ্যারিসন কাউন্টি ক্যাম্পাসটি গাল্ফপোর্টেও অবস্থিত।

হারিকেন ক্যাটরিনার আগে, গালফপোর্টে উইলিয়াম কেরি বিশ্ববিদ্যালয়ের একটি উপগ্রহ বিদ্যায়তন ছিল। বিশ্ববিদ্যালয়টি ২০০৯ সালে উত্তর হ্যারিসন কাউন্টিতে মিসিসিপি হাইওয়ে ৬৭-এর নিকট নির্মিত তার নতুন ঐতিহ্যগত বিদ্যায়তনে স্থানান্তরিত হয়।

দক্ষিণী মিসিসিপি বিশ্ববিদ্যালয়ের গালফ পার্ক বিদ্যায়তনটি গাল্ফপোর্টের ঠিক পশ্চিমে লং বিচে অবস্থিত। ক্যাটরিনা হারিকেন দ্বারা ২০০৫ সালে ব্যাপক ক্ষতির পর বিদ্যায়তনের ভবনসমূহের মেরামত ও সংস্কার ২০১২ সালেও চলমান ছিল।

আরও দেখুন

গ্রাস লন (গালফপোর্ট, মিসিসিপি)
গালফ অ্যান্ড শিপ আইল্যান্ড রেলরোড
গালফ কোস্ট মিলিটারি একাডেমি
গালফপোর্ট আর্মি এয়ার ফিল্ড হ্যাঙ্গার

তথ্যসূত্র

বহিঃসংযোগ

 গাল্ফপোর্ট শহরের দাপ্তরিক ওয়েবসাইট

গালফপোর্ট, মিসিসিপি
মিসিসিপির শহর
হ্যারিসন কাউন্টির শহর, মিসিসিপি
মিসিসিপির কাউন্টি আসন
গালফপোর্ট–বিলোক্সি মহানগর অঞ্চলের শহর
মার্কিন যুক্তরাষ্ট্রের উপসাগরীয় উপকূলের বন্দর শহর ও নগর
মিসিসিপির জনবহুল উপকূলীয় স্থান
ফ্রস্ট ইলাস্ট্রেটেড

ফ্রস্ট ইলাস্ট্রেটেড ছিল যুক্তরাষ্ট্রের ইন্ডিয়ানার ফোর্ট ওয়েন থেকে প্রকাশিত একটি স্বাধীন সাপ্তাহিক সংবাদপত্র ছিল। পত্রিকাটি দেশটির "আফ্রিকান আমেরিকানদের সংবাদ ও দৃষ্টিভঙ্গি" প্রচার করতো। ১৯৬৮ সালে প্রতিষ্ঠিত, এটি ফোর্ট ওয়েনের প্রাচীনতম সাপ্তাহিক সংবাদপত্র ছিল। ফ্রস্ট ইলাস্ট্রেটেড ন্যাশনাল নিউজপেপার অ্যাসোসিয়েশন, দ্য ন্যাশনাল নিউজপেপার পাবলিশার্স অ্যাসোসিয়েশন, এবং হুশিয়ার স্টেট পাবলিশার্স অ্যাসোসিয়েশন এবং গ্রেটার ফোর্ট ওয়েন চেম্বার অফ কমার্সের সদস্য ছিল।

১৯৬৮ সালে প্রতিষ্ঠিত, ফ্রস্ট ইলাস্টট্রেডের তিনটি প্রতিযোগী সাময়িকী ছিল যারা ফোর্ট ওয়েনের সংখ্যালঘু সম্প্রদায়ের জন্য কাজ করেছিল। ফ্রস্ট ইলাস্ট্রেটেডের প্রকাশক এডওয়ার্ড স্মিথের মতে, কাগজটি স্থিরচিত্র সংযোজনের মাধ্যমে নিজেকে আলাদা করেছে, নিজেকে একটি "সচিত্র" কাগজ হিসাবে বিপণন করেছে।

১৯৬৯ সালে, আফ্রিকান-আমেরিকান কার্টুনিস্ট রিচার্ড "গ্রাস" গ্রীন ফ্রস্ট ইলাস্ট্রেটেডের জন্য লস্ট ফ্যামিলি () আঁকেন।

ফ্রস্ট ইলাস্ট্রেটেডের সর্বশেষ সংখ্যাটি অক্টোবর ১১-২৪, ২০১৭-এর সপ্তাহ'র খবর নিয়ে প্রকাশিত হয়েছিল। এটির প্রধান পাতার গল্পটি ছিল ফোর্ট ওয়েনের লুথারিয়ান হাসপাতালের নতুন নির্বাহী কর্তা সম্পর্কে।

তথ্যসূত্র 

বিলুপ্ত আফ্রিকান-মার্কিন সংবাদপত্র
মুহাম্মদ মুসা

মুহাম্মদ মুসা খান (জন্ম ২৮ আগস্ট ২০০০) একজন পাকিস্তানি ক্রিকেটার। নভেম্বর,২০১৯ সালে পাকিস্তান ক্রিকেট দলের হয়ে তার আন্তর্জাতিক ক্রিকেটে অভিষেক ঘটে।

ঘরোয়া ক্রিকেট 
১৬ অক্টোবর, ২০১৮ সালে অনুষ্ঠিত ২০১৮-১৯ কায়েদ-ই-আজম ওয়ানডে কাপে সুই নর্দার্ন গ্যাস পাইপলাইনস লিমিটেডের হয়ে লিস্ট এ অভিষেক ঘটে।    তার লিস্ট এ অভিষেকের আগে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে রাখা হয়েছিল।  ২০১৮-১৯  কায়েদ-ই-আজম ট্রফিতে ৭ নভেম্বর ২০১৮ সালে  সুই নর্দার্ন গ্যাস পাইপলাইনস লিমিটেডের হয়ে প্রথম-শ্রেণীর ক্রিকেটে অভিষেক হন।  

২২ ফেব্রুয়ারি ২০১৯ সালে অনুষ্ঠিত ২০১৯ পাকিস্তান সুপার লিগে ইসলামাবাদ ইউনাইটেডের হয়ে তার টি-টোয়েন্টি অভিষেক হয়।  টুর্নামেন্ট চলাকালীন, "সবুজ চোখ এবং একটি নজরকাড়া চুলের স্টাইল সহ লম্বা, চওড়া কাঁধের যুবক" তার গতির জন্য (উচ্চ ১৪০ সেকেন্ডে) কিন্তু নির্ভুলতার অভাবের জন্য উল্লেখ করা হয়েছিল। 

সেপ্টেম্বর ২০১৯ সালে তাকে ২০১৯-২০ কায়েদ-ই-আজম ট্রফি টুর্নামেন্টের জন্য নর্দান দলে সদস্য করা হয়েছিল।

আন্তর্জাতিক ক্রিকেট 
ডিসেম্বর,২০১৮ সালে উদীয়মান এশিয়া কাপের জন্য পাকিস্তানের দলে মনোনীত করা হয়।  অক্টোবর, ২০১৯ সালে ২০১৯-২০ অস্ট্রেলিয়ার সফরে টেস্ট এবং টি-টোয়েন্টি আন্তর্জাতিক (T20I) স্কোয়াডে অন্তর্ভুক্ত করা হয়েছিল।  ৪ নভেম্বর ২০১৯ সালে অস্ট্রেলিয়ার বিপক্ষে পাকিস্তানের হয়ে তার টি-টোয়েন্টি অভিষেক হয়।  ২৯ নভেম্বর,  ২০১৯ সালে অস্ট্রেলিয়ার বিপক্ষেও পাকিস্তানের হয়ে তার টেস্ট অভিষেক ঘটে। 

জুন,২০২০ সালেকোভিড-১৯ মহামারি চলাকালীন পাকিস্তানের ইংল্যান্ড সফরের জন্য তাকে চার রিজার্ভ খেলোয়াড়ের একজন হিসাবে দলে অন্তর্ভুক্ত করা হয়েছিলো।  ২০২০ সালের অক্টোবরে, তাকে জিম্বাবুয়ের বিরুদ্ধে পাকিস্তানের হোম সিরিজের জন্য  ২২ সদস্যের দলে নিবার্চন করা হয়েছিল।  ২৯ অক্টোবর ২০২০ সালে তাকে জিম্বাবুয়ের বিরুদ্ধে প্রথম ম্যাচের জন্য পাকিস্তানের একদিনের আন্তর্জাতিক (ওডিআই) দলে অন্তর্ভুক্ত করা হয়েছিল।  ১ নভেম্বর ২০২০ সালে জিম্বাবুয়ের বিপক্ষে  একদিনের আন্তর্জাতিক(ওডিআই) ম্যাচে অভিষেক ঘটে।

তথ্যসূত্র

বহিঃসংযোগ 
 

২০০০-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ইসলামাবাদ থেকে আগত ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
ইসলামাবাদ ইউনাইটেডের ক্রিকেটার
খাইবার পাখতুনখোয়া থেকে আগত ক্রিকেটার